
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 119 

4 Μαρτίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός Σταθερός Χορηγίας Ατομικής Καθαριότη¬ 
τας Μαθητών Σχολής Ικόρων, Σχολών Υπαξιωματι- 

κών και Οπλιτών Πολεμικής Αεροπορίας. 1 

Κατάργηση των θέσεων αναπληρωτών Γενικών Διευ- 
θύντων της Κτηματικής Εταιρίας του Δημοσίου. .. 2 
Καθορισμός ωρών λειτουργίας καταστημάτων διανο¬ 
μής πετρελαιοειδών. 3 

Συγκρότηση και Λειτουργία των Επιτροπών Επίλυσης 
Οικονομικών Διαφορών μεταξύ Σωματείων και Κα¬ 
λαθοσφαιριστών. 4 

Έγκριση της αριθ. 24520/13.11.95 Πράξης του ΔΣ/ 
ΟΛΘ με την οποία συμπληρώνεται το Τιμολόγιο 

Νο.11 με νέα τιμολογιακή διάταξη. 5 

«Κύρωση Συλλογικής Συμβάσεως Πληρωμάτων Ρυ¬ 
μουλκών Λιμένων Εσωτερικού. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Α(μ8. Φ.6Π/ΑΑ 926406 Ο) 

Καθορισμός Σταθερός Χορηγίας Ατομικής Καθαριότητας 
Μαθητών Σχολής Ικάρων, Σχολών Υπαξιωματικών και 
Οπλιτών Πολεμικής Αεροπορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις της παραγρ. 5 του άρθρου 37 του Ν.Δ. 
721/70 «Περί Οικονομικής Μερίμνης και Λογιστικού των 
Ε.Δ.». 

β. Την υπ' αριθμ. Φ. 835/116/361469/Σ 336/28.1.88 
Κοινή Απόφαση Υπουργών, Εθνικής Άμυνας και Οικονο¬ 
μικών «Περί Καθορισμού Σταθερής Χορηγίας Ατομικής 
Καθαριότητας Μαθητών Παραγωγικών Σχολών και Οπλι¬ 
τών της Πολεμικής Αεροπορίας». 

γ. Την υπ' αριθμ. Γ 5815/19.12.93 {ΦΕΚ 914/τ.Β) 
Κοινή Απόφαση του Υπουργού Εθνικής Άμυνας, με θέμα 
«Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας». 

δ. Την ανάγκη αναπροσαρμογής της υπ’ όψη σταθερός 
χορηγίας, λόγω επελθουσών τιμαριθμικών μεταβολών, 


ε. Το γεγονός ότι από τις διατάξεις της παρούσας από¬ 
φασης προκαλείται πρόσθετη οικονομική επιβάρυνση για 
το έτος 1996 δρχ. τριάντα πέντε εκατομμυρίων 
(35.000.000), για την οποία υπάρχει πρόβλεψη στον Π/Υ 
εξόδων της Π.Α. (ΓΕΑ Ε.Φ. 11-510 ΑΚΕ 1232, αποφασί¬ 
ζουμε: 

Την αναπροσαρμογή της σταθερός χορηγίας ατομικής 
καθαριότητας των Μαθητών της Σχολής Ικάρων, των Σχο¬ 
λών Υπαξκών και των Οπλιτών της Πολεμικής Αεροπορίας 
ως ακολούθως: 

α. Των Μαθητών της Σχολής Ικάρων και των Σχολών 
Υπαξκών της Π.Α. δρχ. τριάντα πέντε (35) την ημέρα για 
κάθε δικαιούχο. 

β. Των Οπλιτών της Π.Α. δρχ. είκοσι πέντε (25) την 
ημέρα για κάθε δικαιούχο. 

Έναρξη ισχύος της αποφάσεως αυτής από 1.1.96. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Φεβρουαρίοϋ 1996 

01 ΥΠΟΥΡΓΟΙ 

ΥΦΥΠ. ΑΜΥΝΑΣ ΟΙΚΟΝΟΜΙΚΟΝ 

ΝΙΚΟΛΑΟΣ ΚΟΥΡΗΣ ΑΛ. ΠΑΠΑΔΟΠΟΥΛΟΣ 

- ♦- 

Αριθ. 1026385/405/0001 (2) 

Κατάργηση των θέσεων αναπληρωτών Γ ενικών Διευθύ- 

ντων της Κτηματικής Εταιρίας του Δημοσίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 17 παρ. 1 του Ν. 973/1979 
(ΦΕΚ 226/τ .Α727.9.1979) «Περί συστάσεως Κτηματικής 
Εταιρείας του Δημοσίου». 

2. Τις διατάξεις των άρθρων 3 παρ. 10 και 6 παρ. 1 της 
υπ' αριθμ. 411/24.1.1996 (ΦΕΚ 58/τ.Β729.1.1996) κοι¬ 
νής απόφασης του Πρωθυπουργού και του Υπουργού Οι¬ 
κονομικών, με τις οποίες ανατέθηκε η άσκηση αρμοδιοτή¬ 
των επί θεμάτων της Κτηματικής Εταιρείας του Δημοσίου 
στον Υφυπουργό Οικονομικών Γεώργιο Δρυ. 

3. Την 1/96/1 (συνεδρίαση 3.1.1996) Απόφαση του 
Διοικητικού Συμβουλίου της Κτηματικής Εταιρείας του 
Δημοσίου, με την οποία προτεΐνεται αιτιολογημένως η κα- 
τάργηση των δύο (2) οργανικών θέσεων Αναπληρωτών Γε¬ 
νικών Δ/ντών, που προβλέπονται στον Υπηρεσιακό Οργα¬ 
νισμό και Γενικό Κανονισμό Προσωπικού της Κτηματικής 
Εταιρίας του Δημοσίου. 

4. Το γεγονός ότι από τις διατάξεις της απόφασης αυτής 
δεν προκαλείται δαπόνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

1. Καταργείται το δεύτερο εδάφιο της παραγρ. 4 του 
άρθρου 1 της υπ' αριθμ. 3867/24.4.80 κοινής απόφασης 
των Υπουργών Συντονισμού, Οικονομικών και Εργασίας 
(ΦΕΚ 466/τ.Β79.5.1980) «Περί Υπηρεσιακού Οργανι¬ 
σμού της Κτηματικής Εταιρίας του Δημοσίου», ήτοι από τις 

λέξεις «ο Γενικός Διευθυντής επικουρείται.» μέχρι 

και το τέλος της παραγράφου αυτής. 

2. Τροποποιούνται οι διατάξεις α) της παραγράφου 4 
του άρθρου 3, β) των παραγράφων 2 και 4 του άρθρου 28 
και γ) της παραγράφου 4 του άρθρου 43 της υπ' αριθμ. 
4104/7.9.1981 (ΦΕΚ 545/τ.Β'/14.9.1981) κοινής από¬ 
φασης των Υπουργών Συντονισμού, Οικονομικών και Ερ¬ 
γασίας «Περί Γενικού Κανονισμού Προσωπικού της Κτη¬ 
ματικής Εταιρίας του Δημοσίου» και διαγράφονται από τις 
διατάξεις αυτές οι λέξεις «Αναπληρωτές Γενικοί Διευθυ¬ 
ντές» ή «Αναπληρωτής Γενικός Διευθυντής». 

3. Διαγράφονται οι λέξεις «Αναπληρωτής Γ ενικός Διευ¬ 
θυντής» ή «Αναπληρωτές Γενικοί Διευθυντές», σε οποια¬ 
δήποτε άλλη διάταξη του κανονισμού αυτού αναγράφο¬ 
νται. 

Άρθρο 2 

Η ισχύς των διατάξεων της παρούσης απόφασης αρχίζει 
από την 1η Μαρτίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΟΝΙΟΥ ΓΕΩΡΓΙΟΣ ΔΡΥΣ 

ΕΡΓΑΣΙΑΣ ΚΑΙ ΚΟΙΝΟΝΙΚΩΝ ΑΣΦΑΛΙΣΕΩΝ 

Ε. ΓΙΑΝΝΟΠΟΥΛΟΣ 

-ί- 

Αριθ. οικ. 1222 (3) 

Καθορισμός ωρών λειτουργίας καταστημάτων διανομής 

πετρελαιοειδών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις των άρθρων 23 και 46 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των κλπ». 

2. Τις διατάξεις του Ν.Δ. 1037/71 «περίχρονικών ορίων 
λειτουργίας καταστημάτων και εργασίας του προσωπικού 
αυτών». 

3. Το άρθρο 29Α του Ν. 1558/1995 «Κυβέρνηση και 


Κυβερνητικά Όργανα» (Α 137) που προστέθηκε με το άρ¬ 
θρο 27 του Ν. 2081/1992 (Α/154). 

4. Το Π.Δ. 368/89 «Οργανισμός του Υπουργείου Εργα¬ 
σίας», όπως τροποποιήθηκε και συμπληρώθηκε με το ΠΔ 
436/1991 και 369/1989. 

5. Τις διατάξεις της αριθμ. 2068/82 Απόφασης Υπουρ¬ 
γού Εργασίας «περί επεκτάσεως μερικών διατάξεων του 
Ν.Δ. 1037/71 στα καταστήματα διανομής πετρελαιοειδών 
όλης της χώρας». 

6. Το από 2.2.96 αίτημα της Ομοσπονδίας Βενζινοπω¬ 
λών Ελλάδος. 

7. Την απά 14.2.96 γνώμη της Γ ενικής Συνομοσπονδίας 
Επαγγελματιών, Βιοτεχνών, Εμπόρων Ελλάδας (Γ.Σ.Ε.- 
Β.Ε.Ε.). 

8. Την από 16.2.96 γνώμη της Γ ενικής Συνομοσπονδίας 
Εργατών Ελλάδας (ΓΕΣΕΕ). 

9. Την από 16.2,96 γνωμοδότηση του Ανωτάτου Συμ¬ 
βουλίου Εργασίας. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε τις ώρες λειτουργίας των καταστημάτων 
διανομής πετρελαιοειδών όλης της χώρας ως εξής: 

1. Η διάρκεια της ημερήσιας λειτουργίας τους ορίζεται 
σε δώδεκα (12) συνεχείς ώρες από 7.00 μέχρι 19.00 κατά 
τις ημέρες Κυριακή μέχρι και Πέμπτη, την Παρασκευή από 
07.00 μέχρι 21.00 και κατά το Σάββατο από 07.00 μέχρι 
15.00, με τον όρο ότι, για το υπόλοιπο χρονικό διάστημα 
του 24ώρου , θα καθορίζεται υποχρεωτική λειτουργία, για 
όλο ή για μέρος του διαστήματος αυτού, μέρους των ανω¬ 
τέρω καταστημάτων εκ περιτροπής με αποφάσεις των οι¬ 
κείων Νομαρχών. 

2. Οι αποφάσεις με τον αριθμό και τα στοιχεία των δια- 
νυκτερευόντων καταστημάτων θα εκδίδονται βάση πινά¬ 
κων που θα υποβάλλονται στις κατά τόπους Νομαρχίες 
από τις Ενώσεις Βενζινοπωλών και μετά από γνώμη των οι¬ 
κείων επαγγελματικών οργανώσεων, με την έννοια ότι η 
εκ περιτροπής λειτουργία τους αρχίζει μετά τη λήξη της 
ημερήσιας λειτουργίας. 

3. Κατά δύο (2) ώρες θα παρατείνεται η ημερησία λει¬ 
τουργία των ανωτέρω καταστημάτων κατά: 

α) την τουριστική περίοδο από 15 Ιουνίου μέχρι 15 Σε¬ 
πτεμβρίου 

β) τις παραμονές των αργιών: 1ης του Έτους, 25ης 
Μαρτίου, 1ης Μαιου, 28ης Οκτωβρίου, Χριστουγέννων 
καθώς και κατά την Μεγάλη Τετάρτη και Μεγάλη Πέμπτη. 

4. Τα καταστήματα διανομής πετρελαιοειδών που βρί¬ 
σκονται σε σταθμούς αυτοκινήτων (στεγασμένα πάρ- 
κινγκ), μπορούν να εξυπηρετούν τους πελάτες τους κα- 
θόλο το 24ωρο καθώς και πολίτες που σε έκτακτη ανάγκη 
αδυνατούν να εφοδιασθούν με καύσιμα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Φεβρουάριου 1996 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝ, ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΟΝΙΟΥ ΕΥΑΓΤ. ΓΙΑΝΝΟΠΟΥΛΟΣ 

Αριθ. 5795 (4) 

Συγκρότηση και Λειτουργία των Επιτροπών Επίλυσης Οι¬ 
κονομικών Διαφορών μεταξύ Σωματείων και Καλαθο¬ 
σφαιριστών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1958/1991 (άρθρο 21) «Τμήματα Αμειβομέ- 
νων Αθλητών - Αθλητικές ανώνυμες εταιρείες και άλλες 
διατάξεις». 

β) Του Ν. 1558/17.7.1985 «Κυβέρνηση και Κυβερνη¬ 
τικά Όργανα». 

2. ΤηνΥ. ΠΠΟ/Γ.Ν.Ο.Σ./4561/26.1.1996 (ΦΕΚ 59/Β/ 
29.1.1996) Απόφαση του Υπουργού Πολιτισμού «Ανά¬ 
θεση Αρμοδιοτήτων στον Υφυπουργό Πολιτισμού». 

3. Τις έγγραφες προτάσεις: 

α) Υπ' αριθ. πρωτ. 2714/28.7.1994 της Ελληνικής Ομο¬ 
σπονδίας Καλαθοσφαίρισης (ΕΟΚ). 

β) Από 20.5.1994 της Ένωσης Σωματείων Αμειβομέ- 
νων Καλαθοσφαιριστών (Ε.Σ.Α.Κ.) και 
γ) Από 2.5.1994 του Πανελληνίου Συνδέσμου Αθλητών 
Καλαθοσφαίρισης (Π.Σ.Α.Κ). 

4. Επιλύοντας τις σχετικές μεταξύ των ανωτέρω ενδια¬ 
φερομένων μερών διαφωνίες, αποφασίζουμε: 

Άρθρο μόνο 

1. Οι οικονομικές διαφορές που προκύπτουν μεταξύ 
των Καλαθοσφαιριστών. 

Άρθρο μόνο 

1. Οι οικονομικές διαφορές που προκύπτουν μεταξύ 
των Καλαθοσφαιριστών (αμειβομένων και ερασιστεχνών 
των οποίων τα ιδιωτικά συμφωνητικά έχουν κατατεθεί 
στην ΕΣΑΚ) και των Σωματείων τους, καθώς επίσης και 
των τελευταίων αυτών με τους προπονητές τους, επιλύο¬ 
νται αποκλειστικά από πενταμελή Πρωτοβάθμια και Δευ¬ 
τεροβάθμια Επιτροπή Επίλυσης Οικονομικών Διαφορών 
Αμειβομένων Καλαθοσφαιριστών (Ε.Ε.Ο.Δ.Α.Κ.) σύμ¬ 
φωνα με τις διατάξεις που τις διέπουν. 

2. Η πρωτοβάθμια Επιτροπή συγκροτείται με απόφαση 
της Ε.Σ.Α.Κ. που συνεδριάζει και λειτουργεί στα γραφεία 
της. 

Η Δευτεροβάθμια Επιτροπή συγκροτείται με απόφαση 
της Ε.Ο.Κ. που συνεδριάζει και λειτουργεί στα γραφεία 
της. 

3. Καθεμιά από τις επιτροπές αυτές αποτελείται από 
πέντε (5) μέλη ως ακολούθως: 

α) Από τον Πρόεδρο, κατά προτίμηση νομικό, με τον 
αναπληρωτή του, ο οποίος είναι μέλος του Δ.Σ. της 
Ε.Σ.Α.Κ. για την Πρωτοβάθμια και μέλος του Δ.Σ, της 
Ε.Ο.Κ. για την Δευτεροβάθμια Επιτροπή. 

β) Από τρία (3) μέλη, υποχρεωτικά νομικούς, που έχουν 
τα προσόντα του άρθρου 42 του Ν. 1958/1991 και είναι 
υποχρεωτικά κοινής αποδοχής των ενδιαφερομένων με¬ 
ρών (για την Πρωτοβάθμια Ε.Σ.Α.Κ. - Π.Σ.Α.Κ. και για την 
Δευτεροβάθμια Ε.Ο.Κ. - Π.Σ.Α.Κ.). 

γ) Από ένα εκπρόσωπο, με τον αναπληρωτή του, της οι¬ 
κείας Ένωσης των Αθλητών (Π.Σ.Α.Κ.) ή της αντίστοιχης 
των προπονητών (Σ.Ε.Π.Κ.) κατά περίπτωση και για αντί¬ 
στοιχα του κλάδου τους θέματα που συζητούνται σ’ αυτές. 

4. Κατά των αποφάσεων της Πρωτοβάθμιας Επιτροπής 


επιτρέπεται έφεση ενώπιον της Δευτεροβαθμίου Επιτρο¬ 
πής, που ασκείται μέσα σε προθεσμία δεκαπέντε (15) 
ημερών από την κοινοποίηση της απόφασης. 

Η Πρωτοβάθμια απόφαση δεν είναι προσωρινά εκτελε¬ 
στή. 

5. Η θητεία των παραπάνω επιτροπών είναι διετής. 

Ακροτελεύτια διάταξη 

Από τη διάταξη αυτής της απόφασης, δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 1996 

Ο ΥΦΥΠΟΥΡΓΟΣ 

ΑΝΔΡΕΑΙ Αθ. ΦΟΥΡΑΣ 

-*- 

Αριθ. 3422.03/02/96 (5) 

Έγκριση της αριθ. 24520/13.11.95 Πράξης του ΔΣ/ΟΛΘ 
με την οποία συμπληρώνεται το Τιμολόγιο Νο.11 με 
νέα τιμολογιακή διάταξη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 10 και 11 του ΝΔ 449/70 «περί μετονο- 
μασίας της ΕΖΛΘ σε Οργανισμό Λιμένος Θεσσαλονίκης 
και συμπληρώσεως των αρμοδιοτήτων αυτού». 

β. Του άρθρου Μόνου παράγραφος 2Β του ΠΔ 184/95 
(ΦΕΚ 96 Α)30.5.95) «Περί περιορισμού συναρμοδιοτή- 
των κατά την έκδοση Υπουργικών αποφάσεων σε θέματα 
αρμοδιότητας Υπουργείου Εμπορικής Ναυτιλίας. 

2. Το έγγραφο αρ. πρωτ. Γ. 136/9.1.96 με το οποίο δια¬ 
βιβάσθηκε η αριθμ. πρωτ. 24520/13.11.95 Πράξη του 
ΔΣ/ΟΛΘ. 

3. Την ΑΠ 411/24.1.96 Απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών» (ΦΕΚ 58 Β729.1.96). 

4. Το ότι από τις διατάξεις της απόφασης αυτής δεν 
προκαλείται δαπάνη σε βάρος του Κρατικού Προϋπολογι¬ 
σμού και του Προϋπολογισμού του ΟΛΠ και αποφασί¬ 
ζουμε: 

Α. Εγκρίνουμε την προσθήκη στο υπό δημοσίευση «Τι¬ 
μολόγιο Είσπραξης Δικαιωμάτων Ο.Λ.Θ » και συγκεκρι¬ 
μένα στο Τιμολόγιο αριθμ. 11, παρ. 1, μετά το εδάφιο 1.2 
νέου εδαφίου με αριθ. 1.3, που έχει ως εξής: 

«1.3. Για αυτοκίνητα ΤΙΗ με κενά εμπορευματοκιβώτια 
20' ή 40', που έρχονται στους χώρους του Ο.Λ.Θ. για διε¬ 
νέργεια τελωνειακών διατυπώσεων ή άλλους λόγους, βα- 
ρύνονται για είσοδο - έξοδο και παραμονή: 

α. Έως 2 ημέρες αδιαίρετες ανά αυτ/το δρχ. 3.500. 

β. Άνω των 2 ημερών, ανά ημέρα και ανά αυτοκίνητο 
δρχ. 600. 

Α2. Τα ανωτέρω ισχύουν από την 15.12.1995, ημερο¬ 
μηνία εφαρμογής της αριθμ. 24372/9.8.95 Απόφασης 
ΔΣ/ΟΛΘ. 

Β. Η παρούσα να δημοσιευθεΐ στην Εφημερίδα της Κυ- 
βερνήσεως και η ισχύς της να αρχίσει από τη δημοσίευσή 
της. 

Πειραιάς, 21 Φεβρουάριου 1996 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓ. ΑΝΩΜΕΡΙΤΗΣ ΚΟΣΜΑΣ ΣΦΥΡΙΟΥ 

-4-- 

Αριθ- 2324.13/1/96 (6) 

«Κύρωση Συλλογικής Συμβάσεως Πληρωμάτων Ρυμουλ¬ 
κών Λιμένων Εσωτερικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθων 1 παρ. 1 και 5 του Α.Ν. 
3276/1944 «περί Συλλογικών Συμβάσεων εν τη ναυτική 
εργασία» όπως έχει τροποποιηθεί και ισχύει σήμερα. 

β. Το αριθ. 41/22.2.96 έγγραφο της Πανελλήνιας Ενώ- 
οεως Πληρωμάτων Ρυμουλκών και Ναυαγοσωστικών με το 
οποίο υποβλήθηκε για κύρωση η από 15.2.96 Συλλογική 
Σύμβαση Εργασίας Πληρωμάτων Ρυμουλκών, αποφασί¬ 
ζουμε: 

1. Την κύρωση της Συλλογικής Συμβάσεως Εργασίας 
Πληρωμάτων Ρυμουλκών Λιμάνων εσωτερικού το κείμενο 
της οποίας υπογράφηκε στις 15.2.96 από τους νόμιμους 
εκπροσώπους της Ενώσεως Πλοικτητών Ρυμουλκών και 
Ναυαγοσωστικών και της Πανελληνίου Ενώσεως Πληρω¬ 
μάτων Ρυμουλκών και Ναυαγοσωστικών. 

2. Η ισχύς της Συλλογικής Συμβάσεως που κυρώνεται 
με την παρούσα Απόφαση αρχίζει από την 1η Ιανουάριου 
1996 και λήγει την 31 Δεκεμβρίου 1996. 

3. Από τις διατάξεις αυτής της Αποφάσεως δεν προκα- 
λείται δαπάνη σε βάρος του κρατικού προϋπολογισμού. 

4. Η παρούσα με κείμενο της κυροϋμενης Συλλογικής 
Συμβάσεως να δημοσιευθούν στην Εφημερίδα της Κυβερ- 
νήσεως. 

Πειραιάς, 23 Φεβρουάριου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 

Στον Πειραιά σήμερα την 15η Φεβρουάριου 1996, οι 
παρακάτω αναφερόμενοι: 1{ ΝΙΚΟΛΑΟΣ Α. ΤΣΑΒΛΙΡΗΣ 
και ΣΠΥΡΙΔΩΝ ΠΑΥΤΖΑΝΟΠΟΥΛΟΣ Πρόεδρος και Γενι¬ 
κός Γραμματέας αντίστοιχα νόμιμοι εκπρόσωποι της 
ΕΝΩΣΗΣ ΠΛΟΙΟΚΤΗΤΩΝ ΡΥΜΟΥΛΚΩΝ ΚΑΙ ΝΑΥΑΓΟ¬ 
ΣΩΣΤΙΚΩΝ ΠΛΟΙΩΝ και 2) ΔΗΜΗΤΡΙΟΣ Ν. ΔΡΙΤΣΑΣ και 
ΠΑΝΑΓΙΩΤΗΣ Ν. ΜΠΕΡΔΟΣ, Πρόεδρος και Γενικός 
Γραμματέας αντίστοιχα νόμιμοι εκπρόσωποι του Επαγγελ¬ 
ματικού Ναυτεργατικού Σωματείου «ΠΑΝΕΛΛΗΝΙΟΣ 
ΕΝΩΣΗΣ ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟ¬ 
ΣΩΣΤΙΚΩΝ» ειδικά προς τούτο άπαντες εξουσιοδοτημέ¬ 
νοι συμφώνησαν τα ακόλουθα ως προς τους όρους και τις 
αμοιβές των πληρωμάτων των Ρυμουλκών. 

ΑΡΘΡΟ Ιο 
Μισθός 

Το μισθολόγιο των πληρωμάτων των πάσης φύσεως Ελλη¬ 


νικών Ρυμουλκών των ιδιωτικών επιχειρήσεων καθόριζε· 


ται κατά ως κατωτέρω: 

1. ΚΥΝΕΡΝΗΤΗΣ 

2. ΜΗΧΑΝΙΚΟΣ 

3. ΥΦ. ΜΗΧΑΝΙΚΟΣ 

4. ΝΑΥΚΛΗΡΟΣ 

5. ΝΑΥΤΗΣ 

6. ΛΙΠΑΝΤΗΣ 

7. ΘΕΡΜΑΣΤΗΣ 

8. ΝΑΥΤΟΠΑΙΣ 


247.599 Δρχ. 
246.153 Δραχ. 
209.784 Δραχ. 
209.784 Δραχ. 
193.131 Δραχ. 

195.899 Δραχ. 

195.899 Δραχ. 
115.371 Δραχ. 


Εις το ανωτέρω μισθολόγιο έχει ενσωματωθεί το εκ 
15% επί του βασικού μισθού επίδομα πολυετούς υπηρε¬ 
σίας το προβλεπόμενο εκ του άρθρου 2 της Συλλογικής 
Συμβάσεως της υπογραφείσης την 14.3.1990 το οποίο 
εφεξής καταργείται. 

Μελλοντική αναβίωση του επιδόματος τούτου η συμφω¬ 
νία προς παροχή παρεμφερούς επιδόματος συνδεομένου 
με το χρόνο υπηρεσίας θα συνεπάγεται αντίστοιχη μείωση 
του μισθολογίου κατά το ποσό του επιδόματος. 

2) οι εργοδότες αναλαμβάνουν την υποχρέωση: 

α) Να χορηγούν στα μέλη του πληρώματος των Ρυμουλ¬ 
κών τους, βεβαιώσεις που να πιστοποιούν ότι οι αποδοχές 
τους προέρχονται από δραχμοποίηση ελευθέρου συναλ¬ 
λάγματος που εκχώρησαν σε αυτούς (τους εργοδότες) οι 
διαχειριστές των πλοιοκτητών ή οι πράκτορες των πλοίων 
που εξυπηρέτησαν κατά το διάστημα που καλύπτει η χο¬ 
ρηγούμενη βεβαίωση. 

β) Και να προβαίνουν στην αντίστοιχη με τις αποδοχές 
τους εκχώρηση συναλλάγματος στους ενδιαφερόμενους 
ναυτικούς τους. 

Αυτονόητο είναι ότι η εκχώρηση θα γίνει εφ’ όσον υφί- 
σταται λογαριασμός ελευθέρου συναλλάγματος στην Τρά¬ 
πεζα της Ελλάδος από την παραπάνω πηγή. 

3) Το ημερομίσθιο για τον υπολογισμό της άδειας, κα¬ 
θώς και για κάθε άλλη περίπτωση που προβλέπεται απ’ 
την παρούσα καθορίζεται στο 1 /25 του βασικού μισθού. 


ΑΡΘΡΟ 2ο 
Επιδόματα 

Τα πληρώματα των Ρυμουλκών δικαιούνται επιδόματα 
κάθε μήνα ως κατωτέρω: 

1) Επίδομα φθοράς ιματισμού που ορίζεται σε επτά χι¬ 
λιάδες διακόσιες πενήντα (7.250) δραχμές το μήνα για 
τους Καπετάνιους και Μηχανικούς και σε επτά χιλιάδες 
πεντακόσιες εβδομήντα τέσσερες (7.574) δραχμές και 
αντίστοιχα για τα υπόλοιπα μέλη του πληρώματος. 

2) Επίδομα μερικής τροφοδοσίας που ορίζεται σε δέκα 
τρεις χιλιάδες εξακόσιες πενήντα έξι (13.656) δραχμές το 
μήνα για τους Καπετάνιους και Μηχανικούς και σε δέκα 
τέσσερες χιλιάδες τρακόσιες είκοσι δύο (14,322), αντί¬ 
στοιχα για τα υπόλοιπα μέλη του πληρώματος - εργαζόμε¬ 
νους στην περιοχή λιμένος Πειραιώς και θεσαλονίκης κατ' 
άτομο. 

3) Ειδικό επίδομα σε δύο χιλιάδες διακόσιες είκοσι έξη 
(2.226) δραχμές το μήνα για τους Καπετάνιους και Μηχα¬ 
νικούς και σε δύο χιλιάδες διακόσιες ογδόντα επτά 
(2.287) δραχμές αντίστοιχα για τα υπόλοιπα μέλη του πλη¬ 
ρώματος. 

Τα ανωτέρω επιδόματα πλην του ιματισμού και ειδικού 
επιδόματος θα καταβάλλονται και στα δώρα, άδειες, 
ασθένεια ή ατύχημα. 

ΑΡΘΡΟ 3ο 

Όροι παροχής εργασίας 

1) Καθημερινή εργασία 

α) τα πληρώματα των Ρυμουλκών θα εργάζονται επί 
οχτώ (8) συνεχείς ώρες την ημέρα σε βάρδιες από Δευ¬ 
τέρα μέχρι Παρασκευής του Σαββάτου και της Κυριακής 
θεωρουμένων ως ημερών αργίας. 

β) Σε περίπτωση περισσοτέρων της μίας βαρδιών ή αλ¬ 
λαγή των βαρδιών κάθε εβδομάδα συμπεριλαμβανομένων 
και του Σαββάτου και της Κυριακής είναι υποχρεωτική 
ώστε να γίνεται δίκαιη η κατανομή ημερήσιας και νυχτερι¬ 
νής εργασίας. 

γ) οι πλοικτήτες των Ρυμουλκών δικαιούνται να προσ¬ 
λαμβάνουν για εργασία σε κάθε Ρυμουλκό τους μία ή δύο 
ή τρεις βάρδιες πληρώματος ανάλογα με τις εκάστοτε 
ανάγκες τους. 

οι ώρες εργασίας της κάθε βάρδιας υποχρεωτικά θα κα¬ 
θορίζονται από αρχής της εβδομάδος ημέρας Δευτέρας 
σε μία από τις χρονικές περιόδους από ώρες 06.00 - 
14.00 ή από 14.00 - 22.00 ή από 22.00 - 06.00 κατά το 
καλοκαίρι ή μία ώρα αργότερα κατά το Χειμώνα. 

Καλοκαίρι θεωρείται από 1η Απριλίου μέχρι 31η Οκτω- 
βρίυ και Χειμώνας από 1 η Νοεμβρίου έως 31 η Μαρτίου. 

2) Εργασία κατά το Σάββατο 

Τα πληρώματα φεν θα εργάζονται τα Σάββατα. Αναγνω¬ 
ρίζεται όμως η υποχρέωσή τους να εργάζονται κατ’ από¬ 
λυτη σειρά τα Σάββατα επί 7ωρον, εφ’ όσον τους ζητηθεί 
τούτο κατά τη λήξη της εργασίας της προηγουμένης ημέ¬ 
ρας, αμοιβόμενα υπερωριακώς ως στο άρθρο 4 ορίζεται, 
μη δικαιουμένου αντιστοίχου ημέρας αναπαύσεως. 

3) Εργασία κατά Κυριάκός και Εορτάς 

α) Αναγνωρίζεται επίσης ότι είναι υποχρέωση των πλη¬ 
ρωμάτων λόγω της φύσεως της εργασίας, να εργάζονται 
κατ’ απόλυτη σειρά τις Κυριακές και εορτές επί 7ωρον, 
εφ’ όσον του ζητηθεί τούτο κατά τη λήξη της εργασίας της 
τελευταίας εργάσιμης ημέρας. Προς το σκοπό αυτό κάθε 
εργαζόμενος υποχρεούται να εργάζεται κάθε δεύτερη 
Κυριακή, αποκλειομένης της επί δύο συνεχείς Κυριακές 
απασχόλησης. Για κάθε Κυριακή που εργάζεται πέραν της 
οριζομένης κατωτέρω έξτρα αμοιβής, δικαιούται και μία 
εργάσιμη ανάπαυση (ρεπό) κατά την αμέσως επομένη 
εβδομάδα. 

β) Στην περίπτωση που λόγω έκτκατης ανάγκης εργαζό¬ 
μενος απασχοληθεί δύο συνεχείς Κυριακές, η απασχό¬ 
ληση κατά την δεύτερη Κυριακή θεωρείται και αμοίβεται 
σαν υπερωριακή. 

Επίσης στην επρίπτωση που δεν δοθεί εργάσιμη ημέρα 
ανάπιίυσης (ρεπό) κατάτη διάρκεια της επομένης Κυρια¬ 
κής που ργέστηκε εβδομάδας, η απασχόληση κατά την τε¬ 
λευταία εργάσιμη ημέρα θα αμοίβεται υπερωριακά. 

γ) Οι κατωτέρω αναφερόμενες εορτές είναι αργίες και 
οι εργαζόμενοι κατ’ αυτές δικαιούνται έξτρα αμοιβής. 

1. Η 1η του Έτους. 2. Η Ημέρα των θεοφανείων. 3. Η 
Καθαρά Δευτέρα. 4. Η 25η Μαρτίου. 5. Η Μεγάλη Παρα¬ 
σκευή. 6. Η εορτή του Αγίου Γεωργίου. 7. Η Δευτέρα του 
Πάσχα. 8. Η 1η ΜαΤου. 9. Η εορτή της Αναλήψεως. 10. Η 
15η Αυγοϋστου. 11. Η 14η Σεπτεμβρίου. 12. Η 28η Οκτω¬ 
βρίου. 13. Η εορτή του Αγίου Νικολάου. 14. Η ημέρα των 
Χριστουγέννων. 15. Η 2η ημέρα των Χριστουγέννων και 
16η ή αναγνωρισμένη ως ημέρα αργίας τοπική του Ελληνι¬ 


κού λιμένος που ευρίσκεται το Ρυμουλκό. 

4) Υπερωριακή εργασία 

α) Τα πληρώματα υποχρεοϋνται σε εκτέλεση υπερωρια- 
κής εργασίας αμοιβόμενης σύμφωνα με το άρθρο 4. 

£ϊς υπερωριακή εργασία θεωρείται ο χρόνος εργασίας 
κατά μεν τις ημέρες από Δυετέρα έως Παρασκευή μετά 
την λήξη της 8ωρης κανονικής εργασίας και κατά τις Κυ¬ 
ριακές και εορτές μετά τη λήξη της 7ωρης εργασίας ενώ 
κατά τα Σάββατα όλες οι ώρες εργασίες από 00.01 έως 
24.00. 

β) Η υπερωριακή εργασία πλην εξαιρετικών περιπτώ¬ 
σεων δεν μπορεί να υπερβαίνει τις 4 ώρες ημερησίως. 

γ) Στην περίπτωση που η έναρξη και η λήξη εργασίας 
συμπέσει μεταξύ των ωρών 24.00 - 05.00 θα καταβάλλο¬ 
νται σε κάθε μέλος του πληρώματος οδοιπορικά. 

δ) Επίσης σε έκτακτες περιπτώσεις οι εργοδότες μπο¬ 
ρούν να ζητήσουν την έναρξη της πρωινής βάρδιας την 
05.00 τα δε πληρώματα δικαιούνται αναλόγου ενωρίτερον 
αποχωρήσεως η υπερωριακής αμοιβής για τις πλέον του 
κανονικού ωραρίου ώρες. 

ΑΡΘΡΟ 4ο 

Υπολογισμός έξτρα αμοιβών και αμοιβών υπερωριών 
α) Διά 7ωρο εργασία στο λιμάνι ή στο ταξίδι κατά τις Κυ¬ 
ριακές και εορτές καταβάλλεται έξτρα αμοιβή ίση με το 
75% του 1 /25 του βασικού μισθού τής ημέρας υπολογιζο- 
μένης από 00.01 μέχρι 24.00, 
β) Η αποζημίωση για κάθε ώρα υπερωριακής εργασίας 
ορίζεται σε 1/173 του βασικού μισθού προσαυξημένου 
κατά 50% διά τις ώρες υπερωριακής εργασίας από Δευ¬ 
τέρα έως Παρασκευή και κατά 100% (διπλή) για όλες τις 
ώρες εργασίας του Σαββάτου και για τις πέραν του 7ώρου 
ώρες υπερωριακής εργασίας των Κυριακών και εορτών 
γ) Για την νυχτερινή εργασία από 22.00 - 06.00 το βα¬ 
σικό ωρομίσθιο θα προσαυξάνεται κατά 25%. 

δ) Σε περίπτωση που συμπίπτουν περισσότερες της 
μίας προσαυξήσεις θα υπολογίζονται χωριστά και αθροι¬ 
στικά στο βασικό ημερομίσθιο ή ωρομίσθιο. 

ε) Κατά το χρόνο ισχύος της παρούσης Συλλογικής Συμ- 
βάσεως για τον υπολογισμό μόνο της αμοιβής της υπερω- 
ριακής απασχόλησης και έξτρα αμοιβής δεν λογίζεται η 
ενσωμάτωση των πολυετιών στο μισθό που έλαβε χώρα 
δυνάμει της Σ.Σ.Ε. (άρθρο ι) της 14.3.1990 αλλά μόνον οι 
αυξήσεις επί του βασικού μισθού που έγιναν δυνάμει της 
ως άνω και των μεταγενεστέρων αυτής Συλλογικής Σύμ¬ 
βασης υπολογιζόμενες ως εάν η ως άνω ενσωμάτωση του 
επιδόματος των πολυετιών στο βασικό μισθό ουδέποτε 
είχε λάβει χώρα. 

ΑΡΘΡΟ 5ο 

Έδρα - Βάσεις - Περιοχές λιμένων 
Έδρα των Ελληνικών Ρυμουλκών διά την εφαρμογήν 
των όρων της παρούσης Συλλογικής Σύμβασης ορίζεται ο 
Πειραιάς και η Θεσσαλονίκη. 

β) Όλοι οι εκτός περιοχής λιμένος Πειραιώς και Θεσσα¬ 
λονίκης λιμένες θεωρούνται βάσεις. 

γ) Η περιοχή λιμένος Πειραιώς ορίζεται σε ακτίνα 30 
Ν/Μ από το Κεντρικό λιμένα με όλους τους εντός αυτής 
συμπεριλαμβανομένους λιμένες ακτές εγκαταστάσεις 
κ.λ.π. Γιά όλα τα λιμάνια της χώρας ορίζεται ως περιοχή 
του λιμένα της βάσεως ακτίνα 15 Ν/Μ. 
δ) Σε περίπτωση αλλαγής της βάσεως του Ρυμουλκού 

το συνδεόμενο με την αλλαγή ταξίδι θεωρείται συνέχεια 
της εργασίας του λιμένα. 

ε) Προκειμένου περί του λιμένος Πειραιώς, διά τη μετα¬ 
φορά των πληρωμάτων μεταξύ αγκυροβολιού των Ρυ¬ 
μουλκών και της προ της Κεντρικής αγοράς του λιμένος 
Πειραιώς προκυμαίας, οι ιδιοκτήτες των Ρυμουλκών υπο- 
χρεούνται όπως διαθέτουν κατάλληλο πλωτό ή χερσαίο 
μέσο. 

ΑΡΘΡΟ 6ο 

Γενικές υποχρεώσεις πληρωμάτων 

α) Οι Κυβερνήτες των Ρυμουλκών έχουν υποχρέωση να 
κινούν τα Ρυμουλκά σύμφωνα και αποκλειστικά με τις 
εντολές που λαμβάνουν από την Διεύθυνση. Στα πλαίσια 
δε αυτών των εντολών να παίρνουν πρωτοβουλία για την 
όσο το δυνατόν καλύτερη εκτέλεση της εργασίας, έχουν 
την ευθύνη για την συντήρηση των σκαφών κατά τις ώρες 
της απραξίας γενικά ασκούν εποπτεία επί του πληρώμα¬ 
τος έχοντες βαρύνουσα γνώμη για την επιλογή. 

β) Η καλή συντήρηση του Μηχανοστασίου είναι έργο του 
Προϊσταμένου αυτού κατά τα ανωτέρω αναφερόμενα και 
σε συνενόηση με το Κυβερνήτη. Το προσωπικό της μηχα¬ 
νής όταν του ζητηθεί από την πλοικτήτρια εταιρεία να κά¬ 
νει και τον καθαρισμό των καζανιών καθαρισμό των τού- 
μπων ή καπνοθαλάμων ή την επισκευή Κυρίων Μηχανών, 
ηλεκτρομηχανών, αντλιών, κομπρεσέρ κ.λ.π. ή τον καθο¬ 
ρισμό Ψυγείων ή δεξαμενών δικαιούνται ιδιαίτερη αμοιβή 
που καθορίζεται με κοινή συμφωνία. 

γ) Γενικά υποχρέωση όλου του πληρώματος είναι η σω¬ 
στή εκτέλεση της εργασίας και η πρόθυμη εκτέλεση των 
εντολών της Διεύθυνσης για την κάλυψη των αναγκών των 
λιμένων όλο το 24ωρο και την εξυπηρέτηση εκτάκτων 
αναγκών {παροχή βοήθειας - πυρκάίάς κ.λ.π.) και φυσικά 
πάντοτε σύμφωνα με τους όρους της παρούσας Συλλογι¬ 
κής Συμβάσεως. 

δ) Δεν υπάρχει ευθύνη του Κυβερνήτη για την ασφάλεια 
του Ρυμουλκού μετά τη λήξη εργασίας, αφού φυσικά δεν 
παραλείψει να δέσει αυτό καλά και να λάβει όλα τα απα- 
ραίτηση μέτρα για την ασφάλειά του. Στα Ρυμουλκά με 
βάρδιες οι ευθύνες για την καλή συντήρηση τόσο του σκά¬ 
φους όσο και της μηχανής, δεν είναι κοινές για τους υπευ¬ 
θύνους όλων των βαρδιών. 

ε) Στην περίπτωση απρόβλεπτου ακινητοποίησης Ρυ¬ 
μουλκού λόγω ζημίας ή άλλης αιτίας ή λόγω ανάγκης κίνη¬ 
σης άλλων Ρυμουλκών από τα προγραμματισμένα, οι ιδιο¬ 
κτήτες μπορούν να ζητήσουν και τα πληρώματα πρέπει να 
δεχθούν να μετατεθούν από Ρυμουλκό σε Ρυμουλκό της 
ιδίας εταιρείας είτε σαν σύνολο είτε μεμονομένα, προσω¬ 
ρινά ή μόνιμα, χωρίς να θίγονται τα μέχρι της μεταθέσεως 
δικαιώματά των ώστε σε κάθε περίπτωση να εξασφαλίζε¬ 
ται η καλύτερη δυνατή εξυπηρέτηση της εργασίας. Οι εν 
λόγω μεταβολές πρέπει να νομιμοποιούνται το ταχύτε¬ 
ρου. 

Αρθρο 7 
Δώρα εορτών 

Οι εργαζόμενοι στα Ρυμουλκά θα παίρνουν τα καθορι¬ 
ζόμενα από τις Υπουργικές αποφάσεις δώρα για τις εορ¬ 
τές των Χριστουγέννων, Νέου Έτους και Πάσχα. 


Αρθρο 8 
Αδειες 

α) Τα πληρώματα των Ρυμουλκών δικαιούνται από την 
1η Ιανουάριου 1986 και στο εξής άδεια ίση με τέσσερες 
ημέρες και είκοσι πέντε εκατοστά (4,25) της ημέρας για 
κάθε μήνα υπηρεσίας, δηλαδή πενήντα μία (51) ημέρες το 
χρόνο συνυπολογισμένων Σαββάτων, Κυριακών και Αρ¬ 
γιών. 

β) Οι άδειες θα δίδονται κατά την κρίση των εργοδοτών 
και ανάλογα με τις ανάγκες της εργασίας. 

γ) Γ ενικά απαγορεύεται η μή χορήγηση ετήσιας άδειας 
έναντι καταβολής χρηματικής αποζημίωσης. Σε έκτακτες 
όμως περιπτώσεις που για οποιοδήποτε λόγο ο εργαζόμε¬ 
νος δεν έλαβε την ετήσια άδειά του θα καταβάλλεται σ’ 
αυτόν ο ανάλογος μισθός του χρόνου αδείας. Για αυθαίρε¬ 
τες απουσίες θα εφαρμόζονται οι διατάξεις του άρθρου 
65 του ΚΙΝΔ. 

Αρθρο 9 

Προσλήψεις - Ιδιότητα Πληρωμάτων - Εφαρμοστέα Νομο¬ 
θεσία 

Όλα τα πληρώματα των Ρυμουλκών είναι ναυτικοί και 
υπάκεινται στις διατάξεις του ΚΙΝΔ. 

Συμφωνείται δε ότι η προβλεπόμενη από το ΚΙΝΔ απο¬ 
ζημίωση λόγω απολύσεως του ναυτικού, καταβάλλεται και 
στους Κυβερνήτες των Ρυμουλκών και ότι κανείς νέος δεν 
θα ναυτολογείται στα Ρυμουλκά εάν δεν είναι εφοδιασμέ¬ 
νος με ναυτικό φυλλάδιο. 

Αρθρο 10 

Εισφορά! υπέρ Ασφαλιστικών Ταμείων κ.λπ. 

Εξόφληση Αποδοχών 

α) Οι εισφορές υπέρ των ασφαλιστικών ταμείων των ερ¬ 
γαζομένων (ΝΑΤ - ΙΚΑ κ.λπ.) θα βαρύνουν τον εργοδότη 
και τον εργαζόμενο κατά την νόμιμη αναλογία. 

β) Συμφωνείται ότι κατόπιν επιθυμίας των εργαζομένων 
οι εισφορές υπέρ της επαγγελματικής οργάνωσης αυτών 
και του Κεφαλαίου Αλληλασφαλίσεως τους, θα παρακρα- 
τούνται από τις παροχές και θα αποδίδονται ανάλογα από 
τους εργοδότες. 

γ) Σε περίπτωση ασθένειας ή εργατικά ατύχημα για τους 
ασφαλισμένους από το ΝΑΤ, εφαρμόζεται ο ΚΙΝΔ και γε¬ 
νικά η ναυτική νομοθεσία. Για τους ασφαλισμένους στο 
ΙΚΑ εφαρμόζεται η εργατική νομοθεσία. Ο μισθός ασθέ¬ 
νειας ή ατυχήματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά θα 
διέποντοι από την εκάστοτε ισχύουσα Συλλογική Σύμβαση 
νόμους και διατάγματα. 

ε) Οι αποδοχές των πληρωμάτων και οι υπερωρίες θα 
εκκαθαρίζονται και θα εξοφλούνται κάθε Ιδθήμερον. 

Αρθρο 11 
Μισθός Ασθένειας 

α) Ο μισθός των πληρωμάτων σε περίπτωση ασθένειας 
ορίζεται σε ποσοστό ογδόντα πέντε τοις εκατό (85%) του 
βασικού μισθού. 

β) Σε περίπτωση ατυχήματος ή χειρουργικής επέμβα¬ 
σης θα καταβάλλεται ολόκληρος ο βασικός μισθός. 

γ) Σε περίπτωση νοσηλείας εκτός Νοσοκομείου ή Κλινι¬ 
κής, πλέον του οριζομένου στις παραπάνω παραγράφους 
α' και β’ μισθού θα καταβάλλεται και αντίτιμο τροφής εκ 
δρχ. 374 την ημέρα. 

Αρθρο 12 

Ταξίδια Εσωτερικού 

α) Αναγνωρίζεται υποχρέωση των πληρωμάτων των Ρυ¬ 
μουλκών να συμμετέχουν σε εκτέλεση ταξιδίων στο εσω¬ 
τερικό για Ρυμουλκήσεις ή ναυαγοσωστικές εργασίες με 
την προβλεπόμενη σύνθεση λιμένος. 

Κατά την διάρκεια των ταξιδίων τα πληρώματα θα παίρ¬ 
νουν πέραν του βασικού μισθού, ειδικό επίδομα ταξιδιού 
εσωτερικού που θα υπολογίζεται στα 7/8 του 1/173 των 
βασικών μισθών για κάθε ώρα ταξιδιού από την ώρα ανα- 
χωρήσεως του Ρυμουλκού από τον Πειραιά ή το λιμάνι της 
βάσης του και μέχρις επιστροφής εις αυτό, ως και τροφο¬ 
δοσίας εκ δραχμών χιλίων είκοσι οκτό (1.028) την ημέρα 
κατ’ άτομο ή εις είδος κατά την κρίση του ιδιοκτήτη και 
ανάλογα με την εργασία. 

Διευκρινίζεται ότι διά ώρες αναμονής του Ρυμουλκού σε 
λιμάνι το εν λόγω ειδικό επίδομα μειώνεται στα 7/16 του 
1/173 των βασικών μισθών για κάθε ώρα αναμονής. 

β) Το ειδικό επίδομα ταξιδιού υπολογίζεται επί των βα¬ 
σικών αποδοχών και είναι σταθερό μη υποκείμενο εις προ¬ 
σαυξήσεις λόγω Σαββάτου και Κυριακής εξαιρετέων ή άλ¬ 
λων λόγων. 

γ) Σε περίπτωση συμφωνίας ταξιδιού εξωτερικού, αυτή 
θα καθορίζει και την αμοιβή του ασφαλώς θα είναι μεγαλύ¬ 
τερη από τα παραπάνω οριζόμενα. 

Άρθρο 13 

Όροι Εργασίας και έξτρα αμοιβές πληρωμάτων βάσεων 

α) Τα πληρώματα των Ρυμουλκών τα εργαζόμενα στις 
βάσεις (όπως αυτές ορίζονται στο άρθρο 5 της παρούσης) 
εάν η εταιρεία στη βάση που εργάζεται έχει ένα μόνο Ρυ¬ 
μουλκό χωρίς βάρδιες, έχουν υποχρέωση να διατηρούν 
επαφή με αυτό μετά τη λήξη της κανονικής ημερήσιας ερ¬ 
γασίας και να επανέρχονται όποτε τους ζητηθεί για την 
εξυπηρέτηση των αναγκών και του σκοπού των Ρυμουλ¬ 
κών. 

β) Οι κότα τα ανωτέρω απασχολούμενοι δικαιούνται πέ¬ 
ραν του βασικού μισθού του άρθρου I και κατ’ αποκοπή 
αμοιβή ίση με το 100% αυτού ως και τροφοδοσίας εκ 
δραχμών 171 την ημέρα έκαστος. 

γ) Διευκρινίζεται ότι η αμοιβή αυτή δεν είναι εκτός 
έδρας επίδομα, αλλά κατ’ αποκοπή αμοιβή για υπερω- 
ριακή εργασία, εργασία κατά Σάββατα, Κυριακές, αργίες 
και νυχτερινή ως και κάθε άλλη έξτρα αμοιβή προβλεπο- 
μένη από την παρούσα Συλλογική Σύμβαση. Αυτονόητο εί¬ 
ναι ότι ο τόπος καταγωγής του ναυτικού ή ο λιμήν νηολο¬ 
γίου του Ρυμουλκού δεν έχουν καμία επίδραση για την κα¬ 
ταβολή της παραπάνω κατ' αποκοπή αμοιβής. 

δ) Σε περίπτωση που σε βάση υπάρχουν περισσότερα 
από ένα (1) Ρυμουλκό της ιδίας εταιρείας ή πλοιοκτησίας 
παρέχεται η δυνατότητα στον εργοδότη να μη αποδεχθεί 
την κατά το ανωτέρω κατ' αποκοπή ρύθμιση των έξτρα 
αμοιβών, υπό τον όρο όμως ότι θα εφαρμόζονται όλοι οι 
όροι εργασίας και αμοιβών που περιέχονται στην παρούσα 
Συλλογική Σύμβαση και ισχύουν για την έδρα των Ελληνι¬ 
κών Ρυμουλκών. 

ε) Διευκρινίζεται ότι τα Ρυμουλκά που απασχολούνται 
αποκλειστικά σε έργα (κατασκευές λιμένων - προσχώσεις 
μώλοι κ.λ.π.) και απαιτείται αυξημένο ωράριο εργασίας με 
διπλό μισθό, σε ώρες της καθημερινής εργασίας ορίζονται 


σε 12 κατά τις εργασίμους ημέρας. Οι δε πέραν αυτών κα¬ 
θώς τα ΣΑΒΒΑΤΑ - ΚΥΡΙΑΚΕΣ θα αμοίβονται όπως αυτά 
ισχύουν για τις έδρες. 

Άρθρο 14 

Συμφωνείται ανεπιφύλακτα ότι παρέχεται η δυνατότητα 
στους ιδιοκτήτες των Ρυμουλκών, ειδικά για την περιοχή 
λιμένος Πειραιώς και προς καλύτερη εξυπηρέτηση των 
εργαζομένων και της εργασίας, να απασχολούν τα πληρώ¬ 
ματα κατά τρόπο διαφορετικό του προπεριγραφομένου 
του άρθρου 3 της παρούσης Συλλογικής Σύμβασης οι όροι 
του οποίου αναφέρονται κατωτέρω: 

α) Απασχόληση επί δώδεκα (12) συνέχεια ώρες κατά τις 
εργάσιμες ημέρες ανάπαυση κατά τις επόμενες τριάντα 
έξι (36) ώρες, χωρίς η πέρα του προβλεπομένου και καθο- 
ριζομένου συμβατικά δια της Συλλογικής Σύμβασης ημε¬ 
ρησίου ωραρίου εργασία να θεωρείται υπερεργασία ή 
υπερωρία από τον εργαζόμενο, με την αντίστοιχη υποχρέ¬ 
ωση του εργοδοτών να μην απαιτούν τις υπλοιπόμενες για 
τη συμπλήρωση της εβδομαδιαίας απασχόλησης ώρες ερ¬ 
γασίας. 

β) Η πέραν του 12ώρου απασχόληση των πληρωμάτων 
είναι υπερωριακή εργασία και αμοίβεται με το 1/173 των 
βασικών μισθών της Σ.Σ. προσαυξημένου κατά 50% για 
κάθε ώρα, απασχόλησης πέραν του 12ώρου. 

γ) Κατά τις Κυριακές και εορτές θα απασχολούνται με 
απόλυτη σειρά επί 7ωρον με έξτρα αμοιβή που θα υπολο¬ 
γίζεται στο ένα και εβδομήντα πέντε (1,75) των 1 /25 των 
βασικών μισθών της Σ.Σ. για κάθε Κυριακή ή εορτή που θα 
εργαστούν, χωρίς να υπάρχει απαίτηση αντίστοιχης επί 
πλέον ανάπαυσης. 

Η πέρα του 7ωρου απασχόληση κατά τις Κυριακές και 
εορτές είναι υπερωρία και αμοίβεται με προσαύξηση του 
βασικού ωρομισθίου (1/173) κατά 100% για τις επόμενες 
πλέον 25% για τις νυκτερινές ώρες (22.00 - 06.00). 

Η Κυριακή ή αργία στην περίπτωση των εργαζομένων 
12 - 36 θα υπολογίζεται από 06.00 - 06.00 της επομένης. 

δ) Ώρα έναρξης εργασίας ορίζεται η αναφερομένη στο 
άρθρο 3 της παρούσης με υποχρέωση των πληρωμάτων να 
προσφέρουν κατά απόλυτη σειρά και νυχτερινή εργασία 
από 18.00 - 06.00 υπό τις ίδιες προϋποθέσεις (12) εργα¬ 
σίας (36) ανάπαυση ή 18.00 - 01.00 κατά τις Κυριακές και 
εορτές. Εαν η εργασία συνεχισθεί και μετά τη λήξη νυκτε¬ 
ρινής βάρδιας καταβάλλεται υπερωρία για τις επί πλέον 
ώρες απασχόλησης που υπολογίζεται κατά περίπτωση ως 
ανωτέρω. 

ε) Σε εξαιρετικές περιπτώσεις που τα πληρώματα θα 
απαιτηθεί να επανέλθουν να εργασθούν κατά την ημέρα 
που συμπεριλαμβάνεται στο 36ωρο της ανάπαυσης και 
εφ' όσον το επιθυμούν και συμφωνούν, θα απασχολούνται 
τουλάχιστον επί 7ωρο αμοιβόμενοι υπερωριακώς για κάθε 
ώρα με το 1/173 του βασικού μισθού, με τις ανάλογες 
κατά περίπτωση προσαυξήσεις. 

στ) Φυσικά και στην περίπτωση που τα πληρώματα θα 
απασχολούνται με το ανωτέρω σύστημα, θα εφαρμόζονται 
όλοι οι άλλοι όροι της παρούσας Σ.Σ. που δεν προβλέπεται 

ειδική ρύθμιση από το παρόν άρθρο και η αλλαγή συστή¬ 
ματος εργασίας θα είναι δυνατή μόνο στην αρχή κάθε 
εβδομάδος. 

Αρθρο 15 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του Ναυτικού Επαγγέλ¬ 
ματος ως βαρέως και ανθυγιεινού και υπό την προϋπό¬ 
θεση ότι το ειδικό επίδομα που συνεφωνήθει και αναφέ- 
ρεται στο άρθρο 2 παράγρ. 3 της παρούσης θα συνοδεύ¬ 
σει τον ως άνω χαρακτηρισμό εάν τούτο χορηγηθεί και στα 
πληρώματα των ποντοπόρων πλοίων. 

Αρθρο 16 
Τελικές Διατάξεις 

α) Οι παραβάτες της παρούσας Συλλογικής Σύμβασης 
θα διώκονται κατά τις διατάξεις του Α.Ν. 3276/44 «Περί 
Συλλογικών Συμβάσεων στη Ναυτική Εργασία» όπως αυ¬ 
τός ισχύει σήμερα. 

β) Η παρούσα Συλλογική Σύμβαση θα ισχύει από την 1η 
Ιανουάριου 1996 και θα λήγει την 31η Δεκεμβρίου 1996, 
θα εξακολουθήσει δε να ισχύει για ένα ακόμη χρόνο εάν 


δεν καταγγελθεί είτε από την Ένωση Πλοιοκτητών Ρυ¬ 
μουλκών και Ναυαγοσωστικών πλοίων είτε από την 
Ένωση πλοιοκτητών. Η καταγγελία πρέπει να γίνει 3 μή¬ 
νες προς της λήξεώς της ώστε να υπάρχει χρόνος συνεν¬ 
νοήσεων. 

Η παρούσα Συλλογική Σύμβαση συνετάγει σε τρία (3) 
αντίτυπα και υπεγράφει ως κατωτέρω, έλαβε δε καθένας 
από τους Συμβαλλόμενους ένα αντίτυπο το δε τρίτο θα 
υποβληθεί στο Υ.Ε.Ν. προς κύρωση. 

Οι Συμβαλλόμενοι 

Για την Ένωση Πλοιοκτητών 
Ρ/κών - Ν/κών Πλοίων 

Ο Πρόεδρος Ο Γεν. Γραμματέας 

Ν. Α. ΤΣΑΒΛΙΡΗΣ Σ. ΠΛΥΤΖΑΝΟΠΟΥΛΟΣ 

Για την Πανελλήνια Ένωση 

Πληρωμάτων Ρ/κών - Ν/κών 

Ο Πρόεδρος Ο Γεν. Γραμματέας 

Δ Ν. ΔΡΙΤΣΑΣ Π Ν. ΜΠΕΡΔΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



